Hindi News

National

Multai News Mp News Illegal Smuggling Of Cattle From Birul Market Villagers Demand Action

बिरुल बाजार से हो रही मवेशियों की अवैध तस्करी, ग्रामीणों ने की कार्रवाई की मांग

एक वर्ष पहले



कॉपी लिंक

बिरुल बाजार में पशु बाजार के नाम पर मवेशियों की अवैध तस्करी हो रही है। रात के समय मवेशियों को वाहनों में भरकर महाराष्ट्र के कत्लखाने ले जाया जाता है। बुधवार रात पुलिस ने मवेशियों को भरकर महाराष्ट्र की ओर ले जा रही पिकअप को पकड़ा। लगातार हो रही मवेशियों की तस्करी से ग्रामीणों में भी आक्रोश है। बिरुल बाजार में पशु बाजार के दिन मवेशियों की तस्करी करने वाले सक्रिय हो जाते हैं। बाजार के नाम पर गांव-गांव जाकर गोवंश खरीदते हैं। खरीदे गए मवेशियों को किसानों के खेतों में बांधा जाता है। इसके बाद रात में वाहनों में भरकर महाराष्ट्र के कत्लखाने ले जाते हैं। कई बार ग्रामीणों ने ऐसे वाहनों को पकड़कर पुलिस के हवाले भी किया है। इसके बाद भी मवेशियों की तस्करी रुकने का नाम नहीं ले रही है। रात में भी पिकअप में मवेशियों को भरकर महाराष्ट्र ले जाने की सूचना मासोद चौकी प्रभारी एसआई उत्तम मस्तकर को मिली। सूचना पर एसआई मस्तकर, आरक्षक गंभीरसिंह रघुवंशी, मनोज डेहरिया और अजय ने वाहनों की जांच की।



जांच के दौरान बिरुल बाजार की ओर से आ रही पिकअप को रोका। पिकअप में मवेशी भरे हुए थे। पिकअप ड्राइवर से मवेशियों के परिवहन से संबंधित दस्तावेज मांगे तो उनके पास नहीं थे। इस स्थिति में पुलिस पिकअप में सवार अनिल नागले और शेख लतीब के खिलाफ पशु क्रूरता अधिनियम के तहत कार्रवाई कर पिकअप को जब्त किया है।



